MOJI ZADATCI ZA RAD:

ČETVRTAK (4. studenog 2021.)



1. **GLAZBENA KULTURA**

Ponovi pjesme s prošlog sata *Raca plava po Dravi, Evo san ti doša.* Prisjeti se, kojem zavičaju pripada pojedina pjesma?

Poslušaj pjesmu *Tri listića* i nauči ju pjevati. Uživaj u pjevanju!

Poslušaj skladbu W. A. Mozarta, *Alla Turca.* Pokušaj odrediti ugođaj i tempo skladbe.

U udžbeniku na 17. stranici pročitaj brojalicu *Vrapčići i koncert*. Nauči brojalicu i izgovori je izvodeći dobe. Dobe u prvom i trećem stihu naglasi pljeskom, a u drugom i četvrtom pucketanjem prstima!

Kada su vrapčići

Koncert pripremali,

Čekajuć' publiku,

Svi su zadrijemali.

Na dnu stranice pročitaj koncertni bonton te izbaci uljeza!

1. **TZK**

Izaberi vježbe koje su ti zanimljive i svaku ponovi deset puta! Tijekom dana prošeći i poigraj se na svježem zraku!

1. **PRIRODA I DRUŠTVO**

Pročitaj na 34. stranici u udžbeniku tko su znanstvenici i čime se oni bave. Prouči korake na 35. stranici po kojima se provodi svako istraživanje.

Danas ćeš i ti postati znanstvenik/ca! Riješi zadatke iz RB na 33. i 34. stranici pa nam idući sat prepričaj što bi ti volio/voljela istražiti.



1. *SCENSKE IMPROVIZACIJE – slobodna aktivnost*

Za učenike koji pohađaju ovu aktivnost: Razmisli o radnji i likovima na temelju kojih možemo osmisliti scenski igrokaz koji ćemo izvesti na školskoj priredbi za kraj godine. Ideje zapiši - do našeg idućeg susreta!

